aristoteles-et-corpus-aristotelicum.politica 8.1341a
καὶ ποίων μελῶν καὶ ποίων ῥυθμῶν κοινωνητέον , ἔτι δὲ ἐν ποίοις ὀργάνοις τὴν μάθησιν ποιητέον , καὶ γὰρ τοῦτο διαφέρειν εἰκός . ἐν τούτοις γὰρ ἡ λύσις ἐστὶ τῆς ἐπιτιμήσεως · οὐδὲν γὰρ κωλύει τρόπους τινὰς τῆς μουσικῆς ἀπεργάζεσθαι τὸ λεχθέν . φανερὸν τοίνυν ὅτι δεῖ τὴν μάθησιν αὐτῆς μήτε ἐμποδίζειν πρὸς τὰς ὕστερον πράξεις , μήτε τὸ σῶμα ποιεῖν βάναυσον καὶ ἄχρηστον πρὸς τὰς πολεμικὰς καὶ πολιτικὰς ἀσκήσεις , πρὸς μὲν τὰς χρήσεις ἤδη πρὸς δὲ τὰς χρήσεις ὕστερον . συμβαίνοι δʼ ἂν περὶ τὴν μάθησιν , εἰ μήτε τὰ πρὸς τοὺς ἀγῶνας τοὺς τεχνικοὺς συντείνοντα διαπονοῖεν , μήτε τὰ θαυμάσια καὶ περιττὰ τῶν ἔργων , ἃ νῦν ἐλήλυθεν εἰς τοὺς ἀγῶνας ἐκ δὲ τῶν ἀγώνων εἰς τὴν παιδείαν , ἀλλὰ καὶ τὰ μὴ τοιαῦτα μέχρι περ ἂν δύνωνται χαίρειν τοῖς καλοῖς μέλεσι καὶ ῥυθμοῖς , καὶ μὴ μόνον τῷ κοινῷ τῆς μουσικῆς , ὥσπερ καὶ τῶν ἄλλων ἔνια ζῴων , ἔτι δὲ καὶ πλῆθος ἀνδραπόδων καὶ παιδίων . δῆλον δὲ ἐκ τούτων καὶ ποίοις ὀργάνοις χρηστέον . οὔτε γὰρ αὐλοὺς εἰς παιδείαν ἀκτέον οὔτʼ ἄλλο τι τεχνικὸν ὄργανον , οἷον κιθάραν κἂν εἴ τι τοιοῦτον ἕτερον ἔστιν , ἀλλʼ ὅσα ποιήσει αὐτῶν ἀκροατὰς ἀγαθοὺς ἢ τῆς μουσικῆς παιδείας ἢ τῆς ἄλλης · ἔτι δὲ οὐκ ἔστιν ὁ αὐλὸς ἠθικὸν ἀλλὰ μᾶλλον ὀργιαστικόν , ὥστε πρὸς τοὺς τοιούτους αὐτῷ καιροὺς χρηστέον ἐν οἷς ἡ θεωρία κάθαρσιν μᾶλλον δύναται ἢ μάθησιν . προσθῶμεν δὲ ὅτι συμβέβηκεν ἐναντίον αὐτῷ πρὸς παιδείαν καὶ τὸ κωλύειν τῷ λόγῳ χρῆσθαι τὴν αὔλησιν . διὸ καλῶς ἀπεδοκίμασαν αὐτοῦ οἱ πρότερον τὴν χρῆσιν ἐκ τῶν νέων καὶ τῶν ἐλευθέρων , καίπερ χρησάμενοι τὸ πρῶτον αὐτῷ . σχολαστικώτεροι γὰρ γιγνόμενοι διὰ τὰς εὐπορίας καὶ μεγαλοψυχότεροι πρὸς τὴν ἀρετήν , ἔτι τε πρότερον καὶ μετὰ τὰ Μηδικὰ φρονηματισθέντες ἐκ τῶν ἔργων , πάσης ἥπτοντο μαθήσεως , οὐδὲν διακρίνοντες ἀλλʼ ἐπιζητοῦντες . διὸ καὶ τὴν αὐλητικὴν ἤγαγον πρὸς τὰς μαθήσεις . καὶ γὰρ ἐν Λακεδαίμονί τις χορηγὸς αὐτὸς ηὔλησε τῷ χορῷ , καὶ περὶ Ἀθήνας οὕτως ἐπεχωρίασεν ὥστε σχεδὸν οἱ πολλοὶ τῶν ἐλευθέρων μετεῖχον αὐτῆς · δῆλον δὲ ἐκ τοῦ πίνακος ὃν ἀνέθηκε Θράσιππος Ἐκφαντίδῃ χορηγήσας . ὕστερον δʼ ἀπεδοκιμάσθη διὰ τῆς πείρας αὐτῆς , βέλτιον δυναμένων κρίνειν τὸ πρὸς ἀρετὴν καὶ τὸ μὴ πρὸς ἀρετὴν συντεῖνον · ὁμοίως δὲ καὶ πολλὰ τῶν ὀργάνων τῶν ἀρχαίων , οἷον πηκτίδες καὶ βάρβιτοι καὶ τὰ πρὸς ἡδονὴν συντείνοντα τοῖς ἀκούουσι τῶν χρωμένων , ἑπτάγωνα καὶ τρίγωνα καὶ σαμβῦκαι ,
Lemmas: καί ποῖος μέλος καί ποῖος ῥυθμός κοινωνητέον , ἔτι δέ ἐν ποῖος ὄργανον ὁ μάθησις ποιέω , καί γάρ οὗτος διαφέρω ἔοικα . ἐν οὗτος γάρ ὁ λύσις εἰμί ὁ ἐπιτίμησις · οὐδείς γάρ κωλύω τρόπος τις ὁ μουσικός ἀπεργάζομαι ὁ λέγω . φανερός τοίνυν ὅτι δέω ὁ μάθησις αὐτός μήτε ἐμποδίζω πρός ὁ ὕστερον πρᾶξις , μήτε ὁ σῶμα ποιέω βάναυσος καί ἄχρηστος πρός ὁ πολεμικός καί πολιτικός ἄσκησις , πρός μέν ὁ χρῆσις ἤδη πρός δέ ὁ χρῆσις ὕστερον . συμβαίνω δέ ἄν περί ὁ μάθησις , εἰ μήτε ὁ πρός ὁ ἀγών ὁ τεχνικός συντείνω διαπονέω , μήτε ὁ θαυμάσιος καί περισσός ὁ ἔργον , ὅς νῦν ἔρχομαι εἰς ὁ ἀγών ἐκ δέ ὁ ἀγών εἰς ὁ παιδεία , ἀλλά καί ὁ μή τοιοῦτος μέχρι περ ἄν δύναμαι χαίρω ὁ καλός μέλος καί ῥυθμός , καί μή μόνος ὁ κοινός ὁ μουσική , ὥσπερ καί ὁ ἄλλος ἔνιοι ζῷον , ἔτι δέ καί πλῆθος ἀνδράποδον καί παιδίον . δῆλος δέ ἐκ οὗτος καί ποῖος ὄργανον χράω . οὔτε γάρ αὐλός εἰς παιδεία ἀκτέος οὔτε ἄλλος τις τεχνικός ὄργανον , οἷος κιθάρα ἄν εἰ τις τοιοῦτος ἕτερος εἰμί , ἀλλά ὅσος ποιέω αὐτός ἀκροατής ἀγαθός ἤ ὁ μουσικός παιδεία ἤ ὁ ἄλλος · ἔτι δέ οὐ εἰμί ὁ αὐλός ἠθικός ἀλλά μάλα ὀργιαστικός , ὥστε πρός ὁ τοιοῦτος αὐτός καιρός χράω ἐν ὅς ὁ θεωρία κάθαρσις μάλα δύναμαι ἤ μάθησις . προστίθημι δέ ὅτι συμβαίνω ἐναντίος αὐτός πρός παιδεία καί ὁ κωλύω ὁ λόγος χράω ὁ αὔλησις . διό καλός ἀποδοκιμάζω αὐτός ὁ πρότερος ὁ χρῆσις ἐκ ὁ νέος καί ὁ ἐλεύθερος , καίπερ χράω ὁ πρῶτος αὐτός . σχολαστικός γάρ γίγνομαι διά ὁ εὐπορία καί μεγαλόψυχος πρός ὁ ἀρετή , ἔτι τε πρότερος καί μετά ὁ Μηδικός φρονηματίζομαι ἐκ ὁ ἔργον , πᾶς ἅπτω μάθησις , οὐδείς διακρίνω ἀλλά ἐπιζητέω . διό καί ὁ αὐλητικός ἄγω πρός ὁ μάθησις . καί γάρ ἐν Λακεδαίμων τις χορηγός αὐτός αὐλέω ὁ χορός , καί περί Ἀθῆναι οὕτως ἐπιχωριάζω ὥστε σχεδόν ὁ πολύς ὁ ἐλεύθερος μετέχω αὐτός · δῆλος δέ ἐκ ὁ πίναξ ὅς ἀνατίθημι Θράσιππος Ἐκφαντίδης χορηγέω . ὕστερον δέ ἀποδοκιμάζω διά ὁ πεῖρα αὐτός , ἀγαθός δύναμαι κρίνω ὁ πρός ἀρετή καί ὁ μή πρός ἀρετή συντείνω · ὅμοιος δέ καί πολύς ὁ ὄργανον ὁ ἀρχαῖος , οἷος πηκτίς καί βάρβιτος καί ὁ πρός ἡδονή συντείνω ὁ ἀκούω ὁ χράω , ἑπτάγωνος καί τρίγωνος καί σαμβύκη ,